На основу члана 7. став 1. тачка 2) подтачка (1) Закона о јавним набавкама (,,Службени гласник РСˮ, број 124/12, 14/15 и 68/15), члана 81. Правилника о ближем уређивању поступка јавне набавке бр. 8015 од 29.12.2015.године, члана 16. став 1. тачка 2) Одлуке о оснивању друштва с ограниченом одговорношћу за управљање пројектима у јавном сектору („Службени гласник РС“, број 51/2010, 72/2013, 24/2014, 65/2014, 110/2016 и /26/2017)“, Уговорa о вршењу услуга техничке контроле техничке документације за грађење стамбених зграда бр. 205 од 12.01.2017. године , в.д. директора Наручиоца „Јединица за управљање пројектима у јавном сектору д.о.о. Београд доноси

**ОДЛУКУ О ИЗМЕНИ УГОВОРА**

**205 од 12.01.2017.**

1. Мења се рок за завршетак услуга по уговору који за предмет има услугу израде техничке документације за грађење стамбених зграда за Партију 4 у оквиру Регионалног програма стамбеног збрињавања у Србији – Пети потпројекат закључен са понуђачем „Mašinoprojekt KOPRING“ a.d., ул. Добрињска бр. 8а, Београд, Република Србија, ПИБ: 101512751, матични број: 07022387, (у даљем тексту: Консултант) кога заступа Слободан Лалић, директор, тако што се продужава до 01.04.2018. године.
2. На основу ове Одлуке о измени уговора биће извршена измена Основног уговора.

**О б р а з л о ж е њ е**

Подаци о Наручиоцу: „Јединица за управљање пројектима у јавном секторуˮ д.о.о. Београд, са седиштем у Београду, ул. Немањина 22-26, матични број: 20668890, ПИБ: 106729004.

Подаци о поступку набавке: Набавка услуге израде техничке документације за грађење стамбених зграда у оквиру Регионалног програма стамбеног збрињавања у Србији – Пети потпројекат, број набавке: RHP-W5-AB/NP1-2016.

Након спроведеног поступка набавке број RHP-W5-AB/NP1-2016 - услугa израде техничке документације за грађење стамбених зграда у оквиру Регионалног програма стамбеног збрињавања у Србији – Пети потпројекат – закључен је уговор за Партију 4 са понуђачем „Mašinoprojekt KOPRING“ a.d., ул. Добрињска бр. 8а, Београд, Република Србија, ПИБ: 101512751, матични број: 07022387, који је код Наручиоца заведен под бројем 206 од 12.01.2017. године, са уговореном роком за извршење услуге до 08.07.2017. године.

Дана 24.07.2017. године закључен је анекс уговора за Партију 4 заведен под бројем 4363, којим је продужен рок за израду техничке документације до 30.11.2017. године.

Како су локацијски услови издати само од стране три јединице локалних самоуправи, те како се за општине Кикинда, Бачка Паланка и Зрењанин тек раде урбанистички пројекти па није могуће поднети захтев за локацијске услове, није била могућа израда пројектне документације у уговореним роковима.

У складу са свиме претходно наведеним, те како разлози за немогућност реализације уговора нису на страни консултанта, потребно је продужити рок за реализацију уговора чији је предмет израда техничке документације за грађење стамбених зграда за Партију 3 до 01.04.2018. године, на основу чега је одлучено као у диспозитиву.

|  |
| --- |
| в.д. директора |
|  |
| Драган Катуца |